Νήσος Μπαχρέιν

Η **Νήσος Μπαχρέιν** (, *Jazīrah al-Baḥrayn*), επίσης γνωστή ως **Νήσος αλ Αουάλ** και παλαιότερα ως **Μπαχρέιν**, είναι το μεγαλύτερο νησί στο αρχιπέλαγος του Μπαχρέιν, το οποίο αποτελεί τον κύριο όγκο της γης της χώρας, ενώ φιλοξενεί την πλειοψηφία του πληθυσμού της.

## Γεωγραφία
Το μεγαλύτερο μέρος της νήσου Μπαχρέιν βρίσκεται σε μια σχετικά ρηχή είσοδο του Περσικού Κόλπου, γνωστή ως Κόλπος του Μπαχρέιν. Ο βυθός δίπλα στο Μπαχρέιν είναι βραχώδης και, κυρίως από το βόρειο τμήμα του νησιού, καλύπτεται από εκτεταμένους κοραλλιογενείς υφάλους. Το μεγαλύτερο μέρος του νησιού είναι χαμηλή και άγονη έρημος. Οι προεξοχές από ασβεστόλιθο σχηματίζουν χαμηλούς λόφους, απόκρημνους βράχους και ρηχά φαράγγια. Ο ασβεστόλιθος καλύπτεται από διάφορες πυκνότητες αλατούχας άμμου, ικανής να υποστηρίξει μόνο την πιο σκληρή βλάστηση της ερήμου, όπως κυρίως αγκαθόδεντρα και θάμνους. Υπάρχει μία μεγάλη γόνιμη λωρίδα γης 5 χιλιομέτρων κατά μήκος της βόρειας ακτής, όπου φυτρώνουν χουρμαδιές, αμυγδαλιές, συκιές και ροδιές. Η ενδοχώρα του νησιού περιέχει έναν κρημνό που ανέρχεται στα 134 μέτρα, το υψηλότερο σημείο του νησιού, για να σχηματίσει το Βουνό της Αχλής, που ονομάζεται έτσι λόγω των ομίχλης που συχνά περιβάλλει την κορυφή του. Οι περισσότερες από τις πετρελαιοπηγές της χώρας βρίσκονται κοντά στο βουνό.

## Κλίμα
Οι κλιματολογικές συνθήκες της περιοχής είναι ξηρές. Η μέση ετήσια θερμοκρασία στην περιοχή είναι 28&nbsp;°C. Ο θερμότερος μήνας είναι ο Αύγουστος, όταν η μέση θερμοκρασία είναι 38&nbsp;°C και ο πιο κρύος είναι ο Ιανουάριος, με 18&nbsp;°C. Η μέση ετήσια βροχόπτωση είναι 144&nbsp;χιλιοστά. Ο βροχερότερος μήνας είναι ο Νοέμβριος, με μέσο όρο 38&nbsp;mm υετού και ο πιο ξηρός είναι ο Οκτώβριος, με 1&nbsp;mm υετού.

## Δημογραφία
Η Μανάμα, η πρωτεύουσα του Βασιλείου του Μπαχρέιν, βρίσκεται στο βορειοανατολικό άκρο της νήσου Μπαχρέιν. Το κύριο λιμάνι, το Μινά Σαλμάν, βρίσκεται επίσης στο νησί, όπως και οι μεγάλες εγκαταστάσεις διυλιστηρίων πετρελαίου και εμπορικά κέντρα.

## Διοίκηση
Το νησί μοιράζεται σε 3 από τα Κυβερνεία του Μπαχρέιν.

## Μεταφορά
Ανυψωμένοι δρόμοι και οι γέφυρες συνδέουν το Μπαχρέιν με γειτονικά νησιά και την ηπειρωτική Σαουδική Αραβία. Ο παλαιότερος ανυψωμένος δρόμος, που κατασκευάστηκε αρχικά το 1929, συνδέει το Μπαχρέιν με το νησί Μουχάρακ, το τρίτο μεγαλύτερο νησί της χώρας. Υπάρχουν τρεις ανυψωμένοι δρόμο που συνδέουν το νησί Μουχάρακ με τη Μανάμα στη νήσο Μπαχρέιν:

* Γέφυρα Σεΐχη Χαμάντ: Από το Μουχάρακ έως τη Διπλωματική Περιοχή
* Ανυψωμένος δρόμος Σεΐχη Ίσα: Από το Μπουσαϊτίν του Μουχάρακ έως τη Διπλωματική Περιοχή
* Γέφυρα Σεΐχη Χαλίφα: Από την Αλ Χιντ στο Ζαφίρ

Στην ανατολική ακτή του βρίσκεται η Σίτρα, τοποθεσία του τερματικού σταθμού εξαγωγής πετρελαίου, που συνδέεται με το Μπαχρέιν από μια γέφυρα που εκτείνεται στο στενό κανάλι που χωρίζει τα δύο νησιά. Στη δυτική ακτή του, ένας ανυψωμένος δρόμος προς το νησί Ουμ αν Νάσαν, συνεχίζει προς την ηπειρωτική πόλη Χούμπαρ της Σαουδικής Αραβίας μέσω του Ανυψωμένου δρόμου Βασιλιά Φαχντ. Το Ουμ αν Νάσαν είναι ιδιοκτησία του βασιλιά και η τοποθεσία του προσωπικού του καταφυγίου.

## Συλλογή εικόνων

Αρχείο:Un-bahrain.png|Χάρτης 1
Αρχείο:Bahrain, administrative divisions 2014 - de - colored.svg|Περιοχές χάρτη
Αρχείο:Muharraq and Manama.jpg|Το Μουχάρακ στο προσκήνιο και η Μανάμα, στη νήσο Μπαχρέιν, στο παρασκήνιο.
Αρχείο:Bahrain, astronaut photograph.jpg|Νήσος Μπαχρέιν (κέντρο), όπως φαίνεται από το διάστημα.


## Παραπομπές


## Πηγές

* 
* 

Κατηγορία:Νησιά του Μπαχρέιν
Κατηγορία:Λήμματα που περιέχουν κείμενο στα αραβικά